मुंबई से सटे भिवंडी शहर की पहचान टेक्सटाइल उद्योग की वजह से है. यहां तकरीबन 8 लाख पावरलूम कारखाने हैं. यहां की लगभग 90 फीसदी आबादी प्रत्यक्ष या परोक्ष रूप से लूम कारोबार से जुड़ी है, जिसके चलते इसे कभी एशिया का मैनचेस्टर तो कभी महाराष्ट्र का मैनचेस्टर जैसे विशेषण दिए जाते हैं. सरकार के पांच सौ और एक हजार के पुराने नोट बंद किए जाने के बाद उपजी नगदी की समस्या से लूम कारोबारी परेशान हैं.